《谒李忠简公祠》
明代·金节

曾闻灯火寄丹邱，庙食珠江砥柱流。宇宙独存清节在，如来长护玉香浮。

半空台岛开初地，万祀簪裳忆壮猷。欲荐藻蘋沧海隔，西风吹送一轻舟。

作者简介：金节，字持甫。南海人。明穆宗隆庆四年（一五七〇）解元。明神宗万历五年（一五七七）进士。授官中秘。秩满，改南京户部员外郎。晋郎中。出为临安知府，有平寇功。累官至广西参政。罢政还，卒于家。有《吴粤草》、《缶鸣集》。清道光《广东通志》卷二八一有传。